Timothy Ray Brown, prima persoană vindecată de HIV, a murit de cancer.
Timothy Ray Brown a învins lupta cu HIV, dar nu a supraviețuit leucemiei. În 2007, el s-a îmbolnăvit de cancer de sânge. În același an, el s-a vindecat de HIV. Experții spun că leucemia l-a ajutat să se însănătoșească.
Lui Timothy Ray Brown, cunoscut și sub numele de "pacientul din Berlin", i s-a făcut un transplant de măduvă osoasă de la un donator care a fost imun la HIV, în 2007, scrie BBC.Odată cu această operație, Brown nu a mai avut nevoie de medicamente antivirale și a scăpat de virusul care ar fi putut duce la un diagnostic de SIDA, pentru tot restul vieții sale.Societatea Internațională SIDA a transmis, atunci, că Brown a dat lumii speranța că este posibilă vindecarea HIV.În vârstă de 54 de ani, Timothy Ray Brown s-a născut în SUA și a fost diagnosticat cu HIV în timp ce trăia la Berlin, în 1995. Apoi, în 2007, a dezvoltat un tip de cancer de sânge numit leucemie mieloidă acută.De fapt, spun experții, leucemia l-a ajutat pe Brown să se trateze de HIV. Cancerul de sânge a devenit agresiv la începutul acestui an și s-a răspândit în creier și în măduva spinării."Cu mare tristețe anunț că Timothy a murit, înconjurat de prieteni, după o luptă de cinci luni cu leucemia", a postat pe Facebook partenerul său, Tim Hoeffgen. El a adăugat: "Tim și-a dedicat viața pentru a-și spune povestea despre vindecarea HIV și a devenit un ambasador al speranței".